VK Երաժշտություն

**VK Երաժշտություն** (նախկինում՝ **BOOM** և **ՎԿոնտակտե երաժշտություն** ծառայություններ), VK ընկերության ռուսական հոսքային ծառայությունը, որը միավորում է «ՎԿ» երաժշտական հարթակը և երաժշտություն լսելու առանձին հավելվածը։

## Պատմություն
2016 թվականի հուլիսի 15-ին «ՎԿ»-ն ամբողջությամբ օրինականացրել է երաժշտական ստեղծագործությունները։ Երաժշտությունը կրկին հասանելի է դարձել iOS օպերացիոն համակարգով աշխատող բջջային սարքերում։

2016 թվականի նոյեմբերի սկզբին հավելվածի անվանումը «ՎԿ Երաժշտությունից» փոխվել է Boom-ի, փոխվել է լոգոն և իրականացվել է ռեբրենդինգ։ Հավելվածի թարմացված տարբերակը թողարկվել է Google Play-ում 2016 թվականի հոկտեմբերի 31-ին, իսկ App Store-ում՝ նույն թվականի նոյեմբերի 3-ին։ Այն ներառում էր բաժանորդագրության 2 տեսակ՝ անվճար և վճարովի։ Անվճար բաժանորդագրությամբ օգտվողները կարող էին ներբեռնել մինչև 1 ժամ տևողությամբ երաժշտական ստեղծագործություններ, սակայն այդ սակագնով կարելի էր օգտվել ոչ ավելի, քան 3 ամիս։ Վճարովի բաժանորդագրություն գնելիս ստեղծագործությունների քանակը սահմանափակված չէր։

2017 թվականի ապրիլի 28-ին ներդրվել է երաժշտության վճարովի բաժանորդագրությունը։ Երգերի անվճար լսումը մնացել է հասանելի, բայց գովազդով;

2018 թվականի օգոստոսի 15-ին «ՎԿ» երաժշտական բաժնում ավելացվել է հատուկ քարտում արտիստի որոնման հնարավորություն, որը պարունակում է երաժշտի ալբոմներն ու հայտնի երգերը։

2018 թվականին BOOM-ի բաժանորդների թիվը կազմել է 1,2 միլիոն։ Եվս 303 հազար մարդ օգտվել է փորձնական բաժանորդագրությունից։ Ինչպես հաղորդում է vc.ru-ն, «ՎԿ»-ի ներկայացուցիչները չեն կարողացել պատասխանել այն հարցին, թե քանի օգտատեր է օգտվում Boom-ի վճարովի բաժանորդագրությունից սոցիալական ցանցերում, և քանիսն են մուտք գործել դրանք «Մեգաֆոնի» սակագներով, որոնք ներառում են անսահմանափակ երաժշտություն Mail.ru Group-ի սոցիալական ցանցերում։ Նույն տարվա արդյունքներով J’Son and Partners Consulting հետազոտական կազմակերպությունը Boom-ը և «ՎԿ երաժշտությունն» անվանել է ամենահայտնի ծառայություններից մեկը՝ 40% լսարանով և 25,6% եկամուտով (2018 թվականին համացանցի օգտատերերի ընդհանուր թիվը կազմել է 114 920 477, որոնցից 87%-ն օգտվում է երաժշտական ծառայություններից, իսկ հոսքային ծառայությունների հասույթը կազմել է 51 միլիոն դոլար)։

2019 թվականի հուլիսին Boom-ի բաժանորդների թիվը հասել է 2,5 միլիոնի։ vc.ru-ում 2019 թվականին հրապարակված հետազոտության համաձայն՝ Boom-ում մեկ լսումն անկախ երաժիշտներին բերում է 10 կոպեկ։

2019 թվականի հոկտեմբերի 28-ին կայքի ադմինիստրացիան վերսկսել է հավելվածի հին տարբերակների համար «Աուդիոձայնագրություններ» բաժնի աշխատանքը։ 4.8.3 տարբերակում երաժշտական բաժնում հայտնվել է գովազդը, սակայն պահպանվել է BOOM հավելվածի միջոցով քեշում երաժշտություն ավելացնելու հնարավորությունը։

2020 թվականի հուլիսին BOOM-ի և «ՎԿ երաժշտության» բաժանորդների թիվը գերազանցել է 3,5 միլիոնը: Նույն ամսին հրապարակվել է Android և iOS սարքերի համար երաժշտություն լսելու լավագույն ծառայությունների վարկանիշը, որը կազմվել է «Ռուսական որակի համակարգի» կողմից։ Android սարքերի համար BOOM-ը գնահատվել է 4,65 միավոր, իսկ iOS սարքերի համար՝ 4,51 միավոր: App Annie վերլուծական ընկերության տվյալներով՝ 2020 թվականին Boom-ը զբաղեցրել է երկրորդ տեղը հավելվածներում օգտատերերի ծախսերի ցանկում:

2020 թվականի սեպտեմբերի 23-ին «ՎԿ»-ն ներկայացնում է VK Combo միասնական բաժանորդագրությունը․ այն ներառում է «ՎԿ երաժշտության» և BOOM-ի բաժանորդագրությունները, ինչպես նաև զեղչեր տաքսիների, սննդի առաքման և գործընկերների այլ ծառայությունների համար։

2021 թվականի օգոստոսի 30-ին թարմացվել է երաժշտական բաժինը։ Նոր օգտատերերի համար ներդրվել է VK Combo միասնական բաժանորդագրությունը՝ ամսական 75 ռուբլով։ Ավելացվել է բջջային հավելվածում երաժշտություն ներբեռնելու հնարավորություն։ Բացի այդ, առանց բաժանորդագրության օգտատերերն այժմ չեն կարողանա երաժշտություն լսել ֆոնային ռեժիմում։

2021 թվականի նոյեմբերի 30-ին BOOM հավելվածը և «ՎԿ երաժշտություն»-ը միավորվեել են «VK Երաժշտություն» ծառայության մեջ։

2022 թվականի ապրիլի 1-ին «VK երաժշտությում» հայտնվել է նոր ալգորիթմ, որը յուրաքանչյուր ունկնդրի համար ստեղծում է «Լսեք միմյանց» անհատական հավաքածու՝ մարդկանցից և համայնքներից հանրության համար մատչելի երգացանկերով, որոնք ունեն նմանատիպ երաժշտական ճաշակ։

2022 թվականին, Ռուսաստանի կողմից Ուկրաինա ներխուժման ֆոնին, մի շարք արտասահմանյան իրավատերեր դադարեցրել են համագործակցությունը «VK Երաժշտություն»-ի հետ, այդպիսով օգտատերերը զրկվել են արտասահմանյան նորույթներից։

2022 թվականի սեպտեմբերի 1-ին շատ երաժիշտներ (Zivert, Սերգեյ Ժուկով, HammAli & Navai, Կլավա Կոկա, OG Buda, Տիմատի և ուրիշներ) «VK Երաժշտության» համար կազմում էին իրենց սիրելի երգերով սեփական երգացանկերը։ Նրանց հավաքածուները ներկայացված են «100 անձնական երգացանկ» բաժնում։

2023 թվականի հունվարի 23-ին «VK երաժշտությունում»-ում հայտնվել է «Փոդքասթներ» բաժինը, որը միավորում էր բազմազան աուդիո բովանդակություն, այդ թվում՝ բացառիկ շոուներ։ Նույն թվականի սեպտեմբերի 25-ին սթրիմինգում հայտնվեցին աուդիոգրքեր։

2023 թվականի արդյունքներով, ըստ «VK Երաժշտության» տվյալների, երկրորդ տարին անընդմեջ «Տարվա արտիստ» է դարձել ռեփեր Macan-ը, նրա երգերը լսել են ավելի քան 1 միլիարդ անգամ։ «Տարվա արտիստուհի» է դարձել Instasamka-ն, նրա «За деньги да» ստեղծագործությունը ճանաչվել է «Տարվա ամենավիրուսային երգը»։.

## Տես նաև
* YouTube Music
* VK (ընկերություն)
* ՎԿ

## Ծանոթագրություններ

## Արտաքին հղումներ
* VK
* Boom — музыка из «ВКонтакте» с платными опциями

Կատեգորիա:Կազմակերպություններ